บรรเทาอาการเจ็บหัวนมจากการเปลี่ยนแปลงของฮอร์โมน บรรเทาอาการเจ็บหัวนมจากการเสียดสี บรรเทาอาการเจ็บหัวนมที่เกิดจากการให้นมบุตร
การเปลี่ยนแปลงของฮอร์โมนในร่างกายอาจจะทำให้หน้าอกและหัวนมบวมและเจ็บได้ ปกติแล้วจะเป็นเพราะฮอร์โมนเอสโตรเจนและโพรเจสเทอโรน มีบางสถานการณ์ที่ฮอร์โมนดังกล่าวจะผันผวนซึ่งเป็นเรื่องปกติ ซึ่งได้แก่  ระหว่างที่ตั้งครรภ์ โดยเฉพาะในช่วงสามเดือนแรก  ก่อนหรือระหว่างที่มีประจำเดือน  เมื่อผู้หญิงเริ่มเข้าสู่ช่วงหมดประจำเดือน  ผู้ชายก็อาจจะเผชิญกับปัญหาเรื่องนี้ได้ซึ่งปกติแล้วมักจะเป็นเพราะฮอร์โมนเอสโตรเจนและโพรเจสเตอร์โรนไม่สมดุลกัน แม้ว่าผู้ชายจะไม่มีประจำเดือน ไม่สามารถตั้งครรภ์ หรือเข้าสู่วันหมดประจำเดือน แต่ก็เป้นเรื่องปกติที่ฮอร์โมนจะมีการผันผวน  อาการเจ็บหัวนมอาจจะเกิดจากโรคอ้วนและการเปลี่ยนแปลงฮอร์โมนเอสโตรเจนในเซลล์ที่มีไขมัน ซึ่งทำให้เต้านมและหน้าอกของผู้ชายมีขนาดใหญ่ขึ้นได้ (Gynecomastia) ถ้าอาการเจ็บหัวนมของคุณมาจากการผันผวนเปลี่ยนแปลงของฮอร์โมน ยาที่ใช้แบบเฉพาะที่นั้นไม่สามารถช่วยอะไรได้ วิธีที่ดีที่สุดที่จะลดความเจ็บก็คือการประคบเย็น ขอให้ใช้ผ้าขนหนูห่อถุงน้ำแข็งและประคบไม่เกิน 20 นาที ถ้าหัวนมของคุณยังเจ็บอยู่ คุณสามารถประคบซ้ำได้เมื่อผิวหนังของคุณหายเย็นและเมื่อรู้สึกเจ็บอีก เพื่อจัดการกับอาการเจ็บและแสบที่หัวนมจากการเปลี่ยนแปลงของฮอร์โมน ให้ใช้ยาแก้ปวดที่ซื้อได้จากร้านขายยา นี่จะช่วยลดอาการเจ็บและช่วยให้คุณรู้สึกสบายขึ้น อะเซตามิโนเฟน (acetaminophen) เป็นตัวเลือกที่ดีที่สุด แต่อย่างไรก็ตาม ยาลดการอักเสบ NSAID ที่ไม่ได้เป็นสาเหตุที่ทำให้หัวนมของคุณเจ็บก็สามารถใช้ได้เช่นกัน หลีกเลี่ยงยาแอสไพรินถ้าคุณอายุน้อยกว่า 20 ปีเพราะมีความเสี่ยงที่จะเป็นโรคเรย์ซินโดรม (Reye's syndrome) ถ้าหัวนมและหน้าอกของคุณเจ็บ การสวมบราที่กระชับขึ้นก็จะลดอาการเจ็บได้ นี่เป็นเรื่องสำคัญอย่างยิ่งถ้าคุณกำลังตั้งครรภ์เพื่อป้องกันไม่ให้หน้าอกหย่อนยาน คุณอาจจะอยากสวมสปอร์ตบราขณะที่นอนหลับ อย่างไรก็ตาม ถ้าขยับหน้าอกในตอนกลางคืน มันอาจจะยิ่งเจ็บกว่าเดิมได้ ถ้าอาการเจ็บอยู่นานกว่า 2-3 วันไปจนถึง 1 อาทิตย์ มันอาจจะเป็นสัญญาณบ่งบอกถึงปัญหาอื่นๆ ให้ไปพบแพทย์เพื่อตรวจดูว่ามันมีปัญหาอื่นๆที่ซ่อนอยู่หรือไม่ที่ทำให้หัวนมของคุณเจ็บ ถ้าเต้านมของคุณมีอาการเจ็บเรื้อรังหรือเจ็บจนทนไม่ไหว แพทย์อาจจะสั่งยาดานาซอล ยาชนิดนี้ใช้รักษาได้หลายอย่าง สามารถนำมารักษาอาการบวม เจ็บ แสบที่หน้าอกและหัวนมได้ อย่างไรก็ตาม มันอาจจะทำให้เกิดผลข้างเคียงกับฮอร์โมนแอนโดรเจน (androgen) ซึ่งก็ต้องจำกัดการใช้ยา ถามแพทย์เพื่อจะได้รู้ว่ายานี้สามารถช่วยคุณได้หรือไม่ การเสียดสีจากการที่เสื้อผ้าเสียดสีกับผิวหนังนั้นเป็นสาเหตุที่พบได้ทั่วไปของการเจ็บหัวนม นี่เป็นเรื่องปกติของผู้ที่เป็นนักกีฬา และอาการเช่นนี้มีชื่อเล่นอีกชื่อหนึ่งว่า "Runner's nipple (เลือดออกหัวนมในนักวิ่ง)" ถ้าเป็นกรณีนี้ คุณอาจจะสังเกตว่าหัวนมของคุณมีอาการดังต่อไปนี้  มีอาการเจ็บหรือแสบทั่วไป แดง แห้ง ลอกหรือแตกออก มีเลือดออก. ซึ่งก็เหมือนกับแผลที่ผิวหนังตรงอื่น แผลถลอกที่หัวนมก็อาจจะทำให้ติดเชื้อได้ ให้ล้างบริเวณนั้นอย่างระมัดระวังด้วยสบู่ที่อ่อนโยนและน้ำอุ่น ปล่อยให้แห้งสนิทหลังจากนั้น  เมื่อคุณจะทำให้หัวนมแห้ง ควรจะปล่อยให้ลมทำให้แห้งเองจะดีที่สุด ถ้าจำเป็นจริงๆ ให้ใช้ผ้าขนหนูค่อยๆ ซับ การถูที่แผลจะทำให้ยิ่งเจ็บและระคายเคือง การใช้น้ำยาฆ่าเชื้ออย่างแอลกอฮอล์อาจจะทำให้การอักเสบของแผลยิ่งแย่ลง ครีมลาโนลิน (Lanolin) เป็นผลิตภัณฑ์ที่ใช้ในการปกป้องผิวหนัง มันจะทำให้ผิวหนังบริเวณนั้นชุ่มชื้น บรรเทาความเจ็บ และเยียวยารอยแตกและรอยถลอก ครีมที่มีลาโนลินสามารถหาซื้อได้ที่ร้านขายยาและซูเปอร์มาเก็ต อีกทางเลือกหนึ่ง คุณอาจจะทาปิโตรเลี่ยมเจลลี่ที่บริเวณนั้น นี่จะช่วยกักความชุ่มชื้นและไม่ให้บริเวณนั้นเสียดสีกับเสื้อผ้าอีก ถ้าคุณรู้สึกเจ็บเพราะรอยถลอก คุณสามารถใช้ถุงน้ำแข็งประคบบรรเทาความเจ็บที่บริเวณนั้นได้  ไม่ว่าคุณจะใช้ถุงประคบเย็นที่มีขายทั่วไปหรือถุงน้ำแข็ง ขอให้แน่ใจว่าต้องห่อมันด้วยผ้าขนหนูอีกชั้นหนึ่ง การใช้น้ำแข็งโดยตรงที่ผิวหนังจะทำให้เนื้อเยื่อบริเวณนั้นตายหรือบาดเจ็บเพราะความเย็นจัด อย่าประคบน้ำแข็งไว้นานกว่า 20 นาที นี่จะเป็นการทำร้ายผิวหนังส่วนนั้นได้ ถ้าบริเวณนั้นยังเจ็บอยู่ ให้ปล่อยให้ผิวตรงนั้นหายเย็นหรืออุ่นขึ้นมาก่อนที่จะใช้น้ำแข็งประคบอีก เมื่อคุณได้บรรเทาและรักษาอาการเจ็บหัวนมแล้ว คุณสามารถป้องกันปัญหานี้ไม่ให้เกิดในอนาคตได้  สวมเสื้อเชิ้ตที่กระชับพอดีๆ เมื่อทำกิจกรรมกีฬา สวมเสื้อเชิ้ตที่ทำจากเนื้อผ้าใยสังเคราะห์แทนฝ้าย เพราะฝ้ายนั้นอาจจะหยาบกว่า เนื้อผ้าที่เป็นแบบ Moisture-wicking หรือที่ระบายความชื้นและแห้งเร็วจะทำให้ไม่มีเหงื่อที่บริเวณผิวหนังนั้นและป้องกันการเสียดสี ผู้หญิงควรที่จะสวมสปอร์ตบราที่กระชับพอดี บราที่หลวมจะทำให้มีการเคลื่อนที่มากเกินไปและทำให้หัวนมเสียดสีกับบรา ทาวาสลีนหรือปิโตรเลียมเจลลีที่หัวนม นี่จะช่วยปกป้องผิวหนังบริเวณนั้นและป้องกันการเสียดสี ปิดหัวนมด้วยผลิตภัณฑ์ที่ออกแบบมาเฉพาะอย่างพลาสเตอร์ปิดหัวนมยี่ห้อ NipGuard อีกทางเลือกหนึ่งก็คือคุณสามารถใช้พลาสเตอร์ติดแผลปิดที่หัวนมแทนก็ได้แต่เวลาดึงออกก็อาจจะเจ็บ โดยเฉพาะอย่างยิ่งถ้าคุณมีขนหน้าอก หากดูแลรักษาอย่างเหมาะสมแล้ว รอยถลอกที่หัวนมจะหายภายใน 2-3 วัน ถ้าบริเวณนั้นยังไม่สมานกัน คุณควรจะปรึกษากับแพทย์ มันอาจจะมีอาการอื่นๆ ที่ทำให้ระคายเคือง เช่น ผื่นผิวหนังอักเสบ สะเก็ดเงินหรือการติดเชื้อกับเชื้อ Staph aureus ความร้อนจากผ้าประคบจะบรรเทาความเจ็บที่หัวนม การใช้วิธีนี้หลังจากที่ให้นมบุตรไม่เพียงแค่บรรเทาความเจ็บเท่านั้น แต่ยังทำให้ผิวหนังบริเวณนั้นสะอาดด้วย  อย่าใช้วิธีอื่นๆ อย่างการใช้ไดร์เป่าผมแทนการประคบร้อน ซึ่งมันเป็นความเชื่อผิดๆ และอันตราย  อาการเจ็บหัวนมเป็นสาเหตุที่บ่อยที่สุดที่ทำให้ไม่สามารถให้นมบุตรได้อย่างต่อเนื่อง ดังนั้นจึงเป็นเรื่องสำคัญที่จะดูแลหัวนมเพื่อบรรเทาความเจ็บ สารอาหารที่อยู่ในน้ำนมของคุณจะช่วยบรรเทาอาการเจ็บหัวนมที่เกิดจากการให้นม มันยังมีคุณสมบัติในการฆ่าเชื้อแบคทีเรียอีกด้วย ดังนั้นวิธีนี้จะเป็นการหลีกเลี่ยงการติดเชื้ออีกด้วย ปล่อยให้หัวนมของคุณตากลมให้แห้งหลังจากที่ใช้น้ำนมถูบริเวณนั้นเพื่อให้แน่ใจว่าผิวจะดูดรับสารอาหารได้มากที่สุด เพื่อปกป้องผิวและป้องกันไม่ให้มีอาการเจ็บระหว่างให้นม คุณควรที่จะทาครีมลาโนลินที่หัวนมของคุณ นี่จะช่วยให้ผิวบริเวณนั้นชุ่มชื้นและบรรเทาความเจ็บ ผลิตภัณฑ์ชนิดนี้หาซื้อได้ที่ร้านขายยาส่วนใหญ่และซูเปอร์มาเก็ต  อีกทางเลือกหนึ่ง คุณสามารถทาปิโตรเลียมเจลลี่ที่ผิวบริเวณนั้นก็ได้ มันจะช่วยกักเก็บความชุ่มชื้นและป้องกันไม่ให้ผิวหนังตรงนั้นเสียดสีกับเสื้อผ้า  ไม่ว่าคุณจะใช้ครีมลาโนลินหรือปิโตรเลียมเจลลี่ ให้ทาไว้ก่อนเพื่อเป็นการปกป้องผิวที่หัวนมจนถึงเวลาต่อไปที่คุณจะให้นม ให้ล้างออกด้วยน้ำก่อนที่จะให้นม ถ้าคุณรู้สึกแสบหัวนมก่อนที่จะให้นม คุณสามารถใช้ถุงน้ำแข็งประคบลดความเจ็บได้  ไม่ว่าคุณจะใช้ถุงประคบเย็นที่มีขายทั่วไปหรือถุงน้ำแข็ง ขอให้แน่ใจว่าต้องห่อมันด้วยผ้าขนหนูอีกชั้นหนึ่ง การใช้น้ำแข็งโดยตรงที่ผิวหนังจะทำให้เนื้อเยื่อบริเวณนั้นตายหรือบาดเจ็บเพราะความเย็นจัด อย่าประคบน้ำแข็งไว้นานกว่า 20 นาที นี่จะเป็นการทำร้ายผิวหนังส่วนนั้นได้ ถ้าหัวนมและหน้าอกของคุณนั้นเจ็บมากๆ ยาที่ช่วยบรรเทาอาการปวดเอาจจะช่วยได้ ขอให้แน่ใจว่าได้ใช้ยาแก้ปวดพร้อมกับใช้วิธีอื่นๆ ที่จะทำให้หัวนมหายเจ็บด้วย มิฉะนั้นแล้ว คุณจะแค่แก้ปวดชั่วคราวและไม่ได้เป็นการรักษาปัญหาที่แท้จริง อะเซตามิโนเฟน (acetaminophen) เป็นตัวเลือกที่ดีที่สุด แต่ยาลดการอักเสบ NSAID ก็สามารถใช้ได้ผลเช่นกัน ยาทั้งสองชนิดนั้นปลอดภัยที่ใช้จะใช้ขณะที่ให้นมบุตรอยู่ แต่คุณควรที่จะตรวจสอบกับแพทย์ให้แน่ใจก่อนทานยาใดๆ ถ้าคุณมีอาการเจ็บจากการให้นม ให้ลองปรับตำแหน่งท่าทางของคุณเองก็อาจจะช่วยได้ ให้ลองอ่านบทความอื่นๆ เกี่ยวกับตำแหน่งและท่าทางการให้นมบุตรที่เหมาะสม อาการเจ็บที่หัวนมอย่างเรื้อรังหรือเจ็บจนทนไม่ได้เป็นเรื่องที่ไม่ปกติและมันอาจจะเป็นเพราะปัญหาอื่นที่ทำให้เกิดอาการเจ็บนี้ ให้ไปพบแพทย์เพื่อตรวจดูว่ามีอะไรบางอย่างที่ทำให้รู้สึกเจ็บหรือคุณอาจจะต้องเปลี่ยนแปลงการให้นมของคุณ หัวนมที่มีรอยแตกหรือถลอกอาจจะต้องใช้ครีมต้านจุลชีพ treatment
ดูภาวะฮอร์โมนของคุณเมื่อรู้สึกเจ็บหัวนม. ใช้การประคบเย็นที่หัวนม. ใช้ยาแก้ปวด. เลือกบราที่กระชับมากขึ้น. ไปพบแพทย์ถ้ายังมีอาการปวดอยู่. ถามแพทย์เกี่ยวกับยาดานาซอล (Danazol). ตรวจที่หัวนมเพื่อดูสัญญาณของการระคายเคือง. ล้างบริเวณนั้นด้วยน้ำและสบู่ที่อ่อนโยน. ทาครีมลาโนลินบริเวณที่เป็นแผล. ใช้น้ำแข็งบรรเทาความเจ็บ. หลีกเลี่ยงไม่ให้ผิวหนังเสียดสีอีก. ไปพบแพทย์ถ้าอาการไม่ดีขึ้นในภายใน 2-3 วัน. ใช้การประคบร้อนที่หัวนม. ถูน้ำนม 2-3 หยดที่หัวนม. ทาครีมลาโนลินที่หัวนมหลังให้นม. ใช้น้ำแข็งประคบที่หัวนมก่อนที่จะให้นม. ใช้ยาบรรเทาอาการปวดที่หาซื้อได้ตามร้านขายยา. ปรับเปลี่ยนตำแหน่งการให้นม. ปรึกษากับแพทย์ถ้าไม่หายเจ็บที่บริเวณนั้น.
https://www.wikihow.com/Soothe-Sore-Nipples https://www.wikihow.com/Soothe-Sore-Nipples https://www.wikihow.com/Soothe-Sore-Nipples
Soothing Nipples Sore from Hormonal Changes Soothing Nipples Sore from Friction Soothing Nipples Sore from Breastfeeding